JayJayThrowThrow/commonwealth-wiki-mix huggingface dataset:
డ్రైవర్ రాముడు

డ్రైవర్ రాముడు 1979లో విడుదలైన తెలుగు చలనచిత్రం. కె.రాఘవేంద్రరావు దర్శకత్వం వహించిన ఈ చిత్రంలో నందమూరి తారక రామారావు, జయసుధ, సారథి, కైకాల సత్యనారాయణ తదితరులు నటించగా కె. చక్రవర్తి సంగీతం అందించాడు.
కథ

రాము (ఎన్.టి.ఆర్.) నీతి, నిజాయితీ గల లారీ డ్రైవర్. కష్టపడి పైకి వచ్చి లారీ యజమాని ఆయ్యాడు. అతనికి మీనా అనే గుడ్డి చెల్లెలు ఉంది. ఆమె అంటే రాముకు ప్రాణం. తన తోటి లారీ డ్రైవరు వాసు తప్పు దోవలో వెళుతుంటే అతనిని సన్మార్గములో పెడతాడు. చుక్కమ్మ హోటల్ నడుపుతుంటుంది. రాము, చుక్కమ్మను రౌడీ బారినుండి కాపాడతాడు. పోలీసు ఇన్ స్పెక్టర్ రాజా మీనాని ప్రేమించి పెళ్ళి చేసుకోవాలనుకుంటాడు.
కమల్ అనే స్మగ్లర్, అతని తండ్రి జాకాల్ దొంగ బంగారము రవాణా చేస్తుంటారు. ఒకరోజు పోలీసులకు పట్టుబడి ఆ నేరము రాము మీదకు త్రోసి జైలులో పెట్టిస్తారు. చుక్కమ్మ, లారీ క్లీనర్ నాని ల సహాయముతో రాము జైలు నుంచి తప్పించుకుని తన నిజాయితీని నిరూపించుకుని లారీ డ్రైవర్లందరికి ఆదర్శంగా నిలుస్తాడు.
తారాగణం

*నందమూరి తారక రామారావు
* కైకాల సత్యనారాయణ,
*శ్రీధర్
*రావు గోపాలరావు
*అల్లు రామలింగయ్య
*మోహన్ బాబు
*మాడా
*ముక్కామల
*చలపతిరావు
*జగ్గారావు
*ఆనందమోహన్
*జయసుధ
*రోజారమణి
*కాంచన
*మమత
*ఛాయాదేవి
*హలం
*జయమాలిని.
సాంకేతికవర్గం

* కథ: తారకరామా ఫిలిం యూనిట్
* సంభాషణలు: జంధ్యాల సుబ్రహ్మణ్యశాస్త్రి
* పాటలు: వేటూరి సుందరరామమూర్తి, ఆరుద్ర, ఆత్రేయ
* నేపథ్యగానం: ఎస్.పి.బాలసుబ్రహ్మణ్యం, పి.సుశీల
* నృత్యం: సలీమ్‌
* కళ: కుదరవల్లి నాగేశ్వరరావు
* పోరాటములు: సాంబశివరావు
* స్టుడియో: రామకృష్ణా సినీ స్టుడియోస్, హైదరాబాదు
* కూర్పు: కె.బాబూరావు
* సంగీతం: కె.చక్రవర్తి
* ఛాయాగ్రహణ దర్శకుడు: కె.యస్.ప్రకాష్
* నిర్మాత: నందమూరి హరికృష్ణ
పాటలు

ఈ సినిమాలో 6 పాటలు చిత్రీకరించారు.
బాక్సాఫీస్

ఈ సినిమాను 35 కేంద్రాలలో విడుదల చేయగా 14 కేంద్రాలలో శతదినోత్సవం జరుపుకొని, రెండు కేంద్రాలలో సిల్వర్ జూబ్లీ వరకు నడిచింది.
మూలాలు


* యూ ట్యూబ్ లో డ్రైవర్ రాముడు పూర్తి సినిమా.
బయటిలింకులు

* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)
*

వర్గం:ఎన్టీఆర్‌ సినిమాలు
వర్గం:తెలుగు కుటుంబకథా సినిమాలు
వర్గం:ముక్కామల నటించిన సినిమాలు
వర్గం:కాంచన నటించిన సినిమాలు
వర్గం:హలం నటించిన సినిమాలు
వర్గం:అల్లు రామలింగయ్య నటించిన సినిమాలు
వర్గం:సత్యనారాయణ నటించిన సినిమాలు
వర్గం:రావు గోపాలరావు నటించిన సినిమాలు
వర్గం:జయసుధ నటించిన సినిమాలు
వర్గం:జయమాలిని నటించిన సినిమాలు
వర్గం:రోజారమణి నటించిన సినిమాలు
ద్రోహి (1948 సినిమా)

left|thumb
ద్రోహి ఎల్వీ ప్రసాద్ దర్శకత్వంలో, ఎల్వీ ప్రసాద్, కె.ఎస్.ప్రకాశరావు, జి.వరలక్ష్మి, లక్ష్మీరాజ్యం తదితరులు నటించిన 1948 నాటి తెలుగు చలనచిత్రం. స్వతంత్ర ఫిలింస్ పతాకంపై యార్లగడ్డ శివరాం ప్రసాద్, కె. ఎస్. ప్రకాశరావు నిర్మించిన ఈ చిత్రానికి సంగీతం పెండ్యాల నాగేశ్వరరావు అందించారు.
వివాదాలు

సినిమా నిర్మాణ సమయంలోనే వివాదాలు చోటుచేసుకున్నాయి. సినిమా షూటింగ్ పూర్తికాగానే స్పాట్లోనే మేకప్ ఇంకా తీయకుండానే సినిమాలో నటించిన ఎస్.వరలక్ష్మికీ, లక్ష్మీకాంతానికి వివాదం చెలరేగింది. వరలక్ష్మి వాగ్వాదంలో లక్ష్మీకాంతాన్ని చెప్పుతో దాడిశారు. ఈ విషయం లక్ష్మీకాంతం ఫిర్యాదుమేరకు పోలీసు కేసు వరకూ వెళ్ళింది. చివరికి వారిద్దరి నడుమ రాజీకుదిరి కేసు సమసిపోయింది.
తారాగణం

* కె ఎస్.ప్రకాశరావు
* జి.వరలక్ష్మి
* లక్ష్మీరాజ్యo
* కోన ప్రభాకరరావు
* రాళ్ళబండి కుటుంబరావు
* కస్తూరి శివరావు
* వెంకుమాంబ
* ఎల్.వి.ప్రసాద్
* సురభి బాలసరస్వతి
సాంకేతిక వర్గం

*దర్శకుడు: ఎల్.వి.ప్రసాద్
*కధ: తాపీ ధర్మారావు
*సంభాషణలు: తాపీ ధర్మారావు
*సంగీతం: పెండ్యాల నాగేశ్వరరావు
*గీత రచయిత: తాపీ ధర్మారావు
*ఛాయా గ్రహణం: పి శ్రీధర్
*కళ: టి.వి.ఎస్.శర్మ
*గాయనీ గాయకులు:ఘంటసాల వెంకటేశ్వరరావు, కె.జమునారాణి, జి.వరలక్ష్మి, సీత, ఎం.ఎస్.రామారావు, పిఠాపురం నాగేశ్వరరావు, శివరావు
*నిర్మాతలు: యార్లగడ్డ శివరామప్రసాద్, కె.ఎస్.ప్రకాశరావు
*నిర్మాణ సంస్థ: స్వతంత్ర ఫిలింస్
*విడుదల:10:12:1948.
పాటలు

#పూవు జేరి పలు మారు తిరుగుచు - జి. వరలక్ష్మి, ఘంటసాల వెంకటేశ్వరరావు
#ఆలకించండి బాబు ఆదరించండి - సీత
#ఇదేనా నీ న్యాయము దేవా - ఎమ్. ఎస్. రామారావు
#ఎందుకీ బ్రతుకు ఆశలే ఎడారియే - సీత
#చక్కలిగింతలు లేవా చక్కని ఊహలు రావ - జి. వరలక్ష్మి
#మనోవాంఛలు ఈనాటి కూలిపోయె - జి. వరలక్ష్మి
#నేడే తీరెనా వాంఛ నేడే తీరేనే - జి. వరలక్ష్మి
#మా ప్రేమయే కదా సదా విలాసి - జి. వరలక్ష్మి, ఎమ్. ఎస్. రామారావు
#నవ్వనైనా నవ్వరాదే బుల్ బుల్ బుల్ నాతో మాటలైన - పిఠాపురం
#పదండిరా పదండిరా పదండిరా - పిఠాపురం, జి.వరలక్ష్మి
#ఓహో రోజా పూలారాజా ఆహా నీదే జన్మ పూచావే - కె. జమునారాణి
#చక్కరు కొట్టుకు వచ్చావా బలె టక్కరి పిల్లవె చినదానా - శివరావు, జి.వరలక్ష్మి
#తృణమో పణమో వెయ్యండి దీనుల బాధలు తీర్చండి - కె. జమునారాణి బృందం
#ధన్యవహో ధన్యవహో మాతా సీతా మరణించిననూ -
#నరులకు ప్రేమతో చేసిన సేవే నారాయణ సేవ -
#నీ తేటలేనిదే చిత్రానికి గీటు లేదు నీ పానమే లేకున్న - జి. వరలక్ష్మి
#సరి సరి మాటల మూట సాలును తెల్చె జోలికి రాకోయి -
వనరులు

*రూపవాణిలో ద్రోహి సినిమా రివ్యూ
*ఘంటసాల.ఇన్ఫోలో ద్రోహి చిత్ర సమాచారం
మూలాలు
ద్రోహి (1970 సినిమా)

విజయా & సురేష్ కంబైన్స్ బ్యానర్‌పై నిర్మించబడిన ద్రోహి సినిమా 1970, డిసెంబర్ 31న విడుదలయ్యింది.కె.బాపయ్య దర్శకత్వంలో వచ్చిన ఈ చిత్రంలో కొంగర జగ్గయ్య, వాణీశ్రీ, దేవిక, కృష్ణంరాజు, ముఖ్య తారాగణంతో , దగ్గుబాటి రామానాయుడు నిర్మించారు. ఈ చిత్రానికి సంగీతం జె.వి.రాఘవులు అందించారు.
సాంకేతికవర్గం

* దర్శకత్వం: కె. బాపయ్య
* డైలాగులు, రచన: బొల్లిముంత శివరామకృష్ణ
* సంగీతం: జె.వి. రాఘవులు
* నిర్మాణ సంస్థ: విజయా అండ్ సురేష్ కంబైన్స్
* నిర్మాత: డి.రామానాయుడు
* సాహిత్యం: ఆచార్య ఆత్రేయ,కొసరాజు రాఘవయ్య చౌదరి, ఆరుద్ర, దాశరథి కృష్ణమాచార్య
* నేపథ్య గానం: ఘంటసాల వెంకటేశ్వరరావు, పులపాక సుశీల, మాధవపెద్ది సత్యం, జె. వి. రాఘవులు, విజయలక్ష్మి కన్నారావు, ఎల్.ఆర్ . ఈశ్వరి
* స్టంట్: మాధవన్
* కొరియోగ్రఫీ: చిన్ని సంపత్
* ఎడిటింగ్: కె.ఎ.మార్తాండ్
* సినిమాటోగ్రఫీ: ఎస్.ఎస్.లాల్
* విడుదల:31:12:1970.
తారాగణం

* జగ్గయ్య
* దేవిక
* వాణిశ్రీ
* నాగభూషణం
* ఎస్.వరలక్ష్మి
* కృష్ణంరాజు
* త్యాగరాజు
* ధూళిపాళ
* చిత్తూరు నాగయ్య
* రమాప్రభ
* జగ్గారావు
* కె.వి.చలం
* కోళ్ళ సత్యం
* సాక్షి రంగారావు
* నల్ల రామమూర్తి
* జ్యోతిలక్ష్మి
* సత్యనారాయణ
* రాజబాబు
* చంద్రమోహన్
* రావి కొండలరావు
పాటలు

# ఉన్నాడు దేవుడు ఈ రోజే నిద్ర లేచాడు ఇపుడే కళ్ళు తెరిచాడు - ఘంటసాల - రచన: ఆత్రేయ
# కదలి నరకాసురుండు ( వీధి భాగవతం) - మాధవపెద్ది,జె.వి.రాఘవులు, విజయలక్ష్మి కన్నారావు
# జల్సా నీదే అహా సరదా నాదే కలిగిన మైకం విడనీకు కమ్మని యువతిని - ఎల్. ఆర్. ఈశ్వరి
# తమాషైన లోకం అరె దగాకోరు లోకం .. డబ్బుంటే - ఘంటసాల,పి.సుశీల - రచన: కొసరాజు
# యవ్వనమంతా గువ్వలాగ రివ్వున ఎగిరేను అమ్మమ్మో ఎంత మజా - పి.సుశీల బృందం
మూలాలు

వర్గం:కృష్ణంరాజు నటించిన సినిమాలు
వర్గం:జగ్గయ్య నటించిన సినిమాలు
వర్గం:రామానాయుడు నిర్మించిన సినిమాలు
వర్గం:రావి కొండలరావు నటించిన సినిమాలు
వర్గం:ధూళిపాళ నటించిన సినిమాలు
వర్గం:నాగయ్య నటించిన సినిమాలు
వర్గం:నాగభూషణం నటించిన సినిమాలు
వర్గం:దేవిక నటించిన సినిమాలు
వర్గం:సాక్షి రంగారావు నటించిన సినిమాలు
వర్గం:త్యాగరాజు నటించిన సినిమాలు
వర్గం:రమాప్రభ నటించిన సినిమాలు
వర్గం:జె.వి.రాఘవులు సంగీతం అందించిన సినిమాలు
వర్గం:చంద్రమోహన్ నటించిన సినిమాలు
దున్నేవానిదే భూమి

దున్నేవానిదే భూమి 1975 అక్టోబరు 10న విడుదలయిన తెలుగు సినిమా. అమ్మ పిక్చర్స్ బ్యానర్ పై కుర్ర అమరేశ్వరరావు నిర్మించిన ఈ సినిమాకు ఎ.సి.త్రిలోక్ చందర్ దర్శకత్వం వహించాడు. ఈ సినిమాను శ్రీ మహవీర్ కంబైన్స్ వారు సమర్పించారు. ఈ సినిమాకు ఎం.ఎస్.విశ్వనాథన్ సంగీతాన్నందించాడు.
తారాగణం
సాంకేతిక వర్గం

* దర్శకుడు: ఏ.సి. త్రిలోక చందర్
* సంగీతం: ఎం.ఎస్.విశ్వనాథన్
* నిర్మాత: కుర్రా అమ్మేశ్వరరావు
* నిర్మాణ సంస్థ: అమ్మ పిక్చర్స్
* విడుదల:10:10:1975.
* ఒకప్పుడు ఇదే సినిమాగా చిత్రించారు కానీ ప్రస్తుతం జరుగుతున్న ఈ రోజుల్లో "దున్నేవానిదే భూమి" అని ఒక నానుడి కూడా వెలువడింది. మరియు" దున్నేవనిదే భూమి అని ల్యాండ్ రిఫార్మ్స్ ని 1992 టు 1997" వరకు కొనసాగించడం జరిగింది.
మూలాలు
దొరగారికి దొంగ పెళ్లాం

దొరగారికి దొంగ పెళ్ళాం 1994 న విడుదలైన తెలుగు చలన చిత్రం,.దీపిక ప్రొడక్షన్స్ నిర్మించిన ఈ చిత్రంలో ఘట్టమనేని కృష్ణ, విజయశాంతి జంటగా నటించారు.ఈ చిత్రం ఎస్.ఎస్.రవిచంద్ర దర్శకత్వంలో విడుదలైనది. ఈ చిత్రానికి సంగీతం రాజ్ కోటి సమకూర్చారు.
తారాగణం

* ఘట్టమనేని కృష్ణ
* విజయశాంతి
* జయసుధ
* కోట శ్రీనివాసరావు
* కైకాల సత్యనారాయణ
* బాబు మోహన్
* కన్నెగంటి బ్రహ్మానందం
* జనార్దన్
* తిలక్
* పి.ఎల్. నారాయణ
* కోట శంకరరావు
* ఈశ్వరరావు
* శ్రీహరి
* పట్టాభి
* ఏచూరి
* మదన్ మోహన్
* భీమేశ్వరరావు
* రఘునాథరెడ్డి
* సూర్యారావు
* బేబీ శాలిని
సాంకేతిక వర్గం

* దర్శకుడు: ఎస్.ఎస్.రవిచంద్ర
* సంగీతం: రాజ్ కోటి
* సంభాషణలు: పరుచూరి బ్రదర్స్
* పాటలు: భువనచంద్ర, సిరివెన్నెల సీతారామశాస్త్రి, వేటూరి సుందర రామమూర్తి
* నేపథ్య గానం: కె.ఎస్.చిత్ర, శ్రీపతి పండితారాద్యుల బాలసుబ్రహ్మణ్యం
* డైరెక్టర్ ఆఫ్ ఫోటోగ్రఫి: రవీంద్రబాబు
* కళ: శ్రీనివాసరాజు, దిలీప్ సింగ్
* నృత్యాలు: శివశంకర్
* కూర్పు: గౌతంరాజు
* పోరాటాలు:, రాజు, జూడొరత్నం
* నిర్మాత: డి.డి.ప్రసాద్
* నిర్మాణ సంస్థ: దీపికా ప్రొడక్షన్స్
* విడుదల:1994.
పాటల జాబితా

# విశాఖపట్టణం బీచ్ సరే తిరిగొద్దమా, రచన సిరివెన్నెల సీతారామశాస్త్రి, రచన: ఎస్ పి బాలసుబ్రహ్మణ్యం, కె ఎస్ చిత్ర
# కొండపల్లి జాతర్ల్లోన కన్నెపైట, రచన: భువనచంద్ర, గానం.ఎస్ పి బాలసుబ్రహ్మణ్యం
# లాలా లాలా లాలా ఇది మాయని జ్ఞాపకం, రచన: వేటూరి సుందర రామమూర్తి, గానం.ఎస్ పి బాలసుబ్రహ్మణ్యం, కె.ఎస్.చిత్ర
# ఈ మాఘమాసానా మొగుడల్లె రావద్దు, రచన: వేటూరి సుందర రామమూర్తి, గానం.కె.ఎస్.చిత్ర, ఎస్ పి బాలసుబ్రహ్మణ్యం
# కట్టు బొట్టు జారినట్టు వయ్యారాలే వళ్ళో గుట్టు, రచన: వేటూరి సుందర రామమూర్తి, గానం.కె.ఎస్.చిత్ర, ఎస్.పి. బాలసుబ్రహ్మణ్యం
మూలాలు
బాహ్య లంకెలు

*

వర్గం:ఘట్టమనేని కృష్ణ నటించిన సినిమాలు
దుర్గ (సినిమా)

దుర్గ 2020 డిసెంబరు 10న విడుదలైన తెలుగు చలన చిత్రం. మంగళ ప్రొడక్షన్స్ బ్యానర్ కింద యారత రాం ప్రసాద్ రెడ్ది నిర్మించిన ఈ సినిమాకు ఆర్.కె.సెల్వమణి దర్శకత్వం వహించాడు. ఈ చిత్రానికి ఎస్.డి.శరత్ కుమార్ సంగీతాన్నందించాడు.
తారాగణం

* రోజా
* వేణు
* సువలక్ష్మి
* కె.ఆర్.విజయ
* తనికెళ్ళ భరణి
* చలపతి రావు
* పొట్టిమణి
* రమ్యశ్రీ
* నేహా (బాలనటి)
* బేబి హేమలత
* బేబి వి.డయానా
* మాస్టర్ విశాల్
సాంకేతిక వర్గం

* పాటలు: సిరివెన్నెల సీతారామశాస్త్రి, చంద్రబోస్, విశ్వనాథ్
* కెమేరా: గణేష్, గాంధీ
* నృత్యం: లలితా మణి, రాజశేఖర్
* ఫైట్స్ : తేజ
* దర్శకత్వేం: ఆర్.కె.సెల్వమణి
పాటలు

* ఎంతలేసి కన్నులమ్మా చూడలేని చుక్కలే..
* మల్లీ మరుమల్లీ...
మూలాలు
బాహ్య లంకెలు

* దుర్గ సినిమా యూట్యూబ్ లో
దుర్గాదేవి (సినిమా)

దుర్గాదేవి విజయమాధవి పిక్చర్స్ బ్యానర్‌పై నందం హరిశ్చంద్రరావు దర్శకత్వంలో మురళీమోహన్, జయసుధ జంటగా వడ్డే కిషోర్, వడ్డే శోభనాద్రి నిర్మించిన తెలుగు సినిమా. ఇది 1983, జూలై 8వ తేదీన విడుదలయ్యింది.
నటీనటులు

* జయసుధ
* మురళీమోహన్
* మోహన్‌బాబు
* శారద
* రావు గోపాలరావు
* ప్రభాకర్ రెడ్డి
* మాడా
* సుత్తి వేలు
* సుత్తి వీరభద్రరావు
* ఆనంద్ మోహన్
* పొట్టి వీరయ్య
* శివ
* గీత
* రాగిణి
* జయవిజయ
* జ్యోతిలక్ష్మి
* జయమాలిని
సాంకేతికవర్గం

* దర్శకత్వం: నందం హరిశ్చంద్రరావు
* నిర్మాతలు: వడ్డే కిషోర్, వడ్డే శోభనాద్రి
* సంగీతం: జె.వి.రాఘవులు
పాటల జాబితా

1.అసలే టిక్కలోడ్ని అందులో ఒక చిన్నారాణి , రచన: వేటూరి సుందరరామమూర్తి, గానం.శ్రీపతి పండితారాద్యుల బాలసుబ్రహ్మణ్యం , పి. సుశీల

2.కుమిలి కుమిలి ఏడవకే కుందనపు బొమ్మ, రచన: వేటూరి, గానం.పులపాక సుశీల

3.తుమ్మ బంక అంటుకుంది అమ్మలక్కరో, రచన: ఎస్.పి.బాలసుబ్రహ్మణ్యం , పి.సుశీల

4.నమస్తే నమస్తుభ్యం సమస్తం నాకు లభ్యం , రచన: వేటూరి, గానం.ఎస్.పి.బాలసుబ్రహ్మణ్యం , పి.సుశీల

5.పిల్లనగ్రోవి ఊదినవాడు ఎవ్వడే , రచన: వేటూరి, గానం.ఎస్.పి.బాలసుబ్రహ్మణ్యం, పి.సుశీల బృందం

6.పేరంటానికి పిలిచేవేళ మాఇంటిదాకా ఓ చిలక , రచన: వేటూరి, గానం.ఎస్.పి.బాలసుబ్రహ్మణ్యం, పి.సుశీల .
మూలాలు

. 2.ఘంటసాల గళామృతము, కొల్లూరి భాస్కరరావు బ్లాగ్.
బయటి లంకెలు

*

వర్గం:జయసుధ నటించిన సినిమాలు
వర్గం:జయమాలిని నటించిన సినిమాలు
వర్గం:గీత నటించిన సినిమాలు
వర్గం:మురళీమోహన్ నటించిన సినిమాలు
వర్గం:మోహన్ బాబు నటించిన సినిమాలు
వర్గం:శారద నటించిన సినిమాలు
వర్గం:రావు గోపాలరావు నటించిన సినిమాలు
వర్గం:ప్రభాకర్ రెడ్డి నటించిన సినిమాలు
వర్గం:సుత్తి వీరభద్రరావు నటించిన సినిమాలు
వర్గం:సుత్తి వేలు నటించిన సినిమాలు
వర్గం:జె.వి.రాఘవులు సంగీతం అందించిన సినిమాలు
రామవరం

రామవరం, రామారం పేరుతో చాలా వ్యాసాలు ఉన్నాయి. ఆ వ్యాసాల జాబితా:
తెలంగాణ

* రామవరం (అక్కన్నపేట) - సిద్దిపేట జిల్లాలోని అక్కన్నపేట మండలానికి చెందిన గ్రామం
* రామవరం (కొడకండ్ల) - జనగామ జిల్లాలోని కొడకండ్ల మండలానికి చెందిన గ్రామం
* రామవరం (నర్సంపేట) - వరంగల్ (గ్రామీణ) జిల్లాలోని నర్సంపేట మండలానికి చెందిన గ్రామం
* రామవరం (దంతాలపల్లి) - మహబూబాబాద్ జిల్లాలోని దంతాలపల్లి మండలానికి చెందిన గ్రామం
* రామవరం (వర్ధన్నపేట) - వరంగల్ (గ్రామీణ) జిల్లాలోని వర్ధన్నపేట మండలానికి చెందిన గ్రామం
* రామవరం (సూర్యాపేట) - సూర్యాపేట జిల్లాలోని సూర్యాపేట మండలానికి చెందిన గ్రామం
* రామారం (మహబూబాబాద్) - మహబూబాబాద్ జిల్లాలోని గంగారం మండలానికి చెందిన గ్రామం
*రామవరం (కొత్తగూడెం) - భద్రాద్రి కొత్తగూడెం జిల్లాలోని కొత్తగూడెం మండలానికి చెందిన గ్రామం
*రామవరం (నర్సింహులపేట) - తెలంగాణ రాష్ట్రం, మహబూబాబాదు జిల్లా, దంతాలపల్లి మండలంలోని గ్రామం.
ఆంధ్రప్రదేశ్

* రామవరం (ఔకు) - కర్నూలు జిల్లాలోని ఔకు మండలానికి చెందిన గ్రామం
* రామవరం (అనపర్తి) - తూర్పు గోదావరి జిల్లాలోని అనపర్తి మండలానికి చెందిన గ్రామం
* రామవరం (జగ్గంపేట) - తూర్పు గోదావరి జిల్లాలోని జగ్గంపేట మండలానికి చెందిన గ్రామం
* రామవరం (గంట్యాడ) - విజయనగరం జిల్లాలోని గంట్యాడ మండలానికి చెందిన గ్రామం
* రామవరం (సీతానగరం) - విజయనగరం జిల్లాలోని సీతానగరం మండలానికి చెందిన గ్రామం
* రామవరం (కైకలూరు) - కృష్ణా జిల్లా జిల్లాలోని కైకలూరు మండలానికి చెందిన గ్రామం
* రామవరం (ఆనందపురం) - విశాఖపట్నం జిల్లా ఆనందపురం మండలానికి చెందిన గ్రామం.
* రామవరం (వరరామచంద్రపురం) - తూర్పు గోదావరి జిల్లాలోని వరరామచంద్రపురం మండలానికి చెందిన గ్రామం
* రామవరం (వేలేరుపాడు) - పశ్చిమ గోదావరి జిల్లాలోని వేలేరుపాడు మండలానికి చెందిన గ్రామం.
*రామవరం (గంట్యాడ) - ఆంధ్ర ప్రదేశ్ రాష్ట్రం, విజయనగరం జిల్లా, గంట్యాడ మండలానికి చెందిన గ్రామం.
పంచభూతాలు

పృథివ్యప్‌తేజోవాయురాకాశాలే = పంచభూతాలు.

#పృథివి = భూమి
#అప్ = నీరు
#తేజస్ = అగ్ని
#వాయు: = గాలి
#ఆకాశ = ఆకాశం

భూమి, ఆకాశము, వాయువు, జలము, అగ్ని లను పంచభూతాలు అని అభివర్ణిస్తారు. వీటిల్లో భూమి మాత్రమే గ్రహం. మిగతా నాలుగూ ఈ విశాల విశ్వం అంతటా పరుచుకుని ఉన్నాయి.
పంచ భూతాల గురించి ఇప్పుడు మనం కొత్తగా చెప్పుకునేది కాదు. ఎన్నో వేల సంవత్సరాలమాట ఇది. వేద వాజ్ఞ్మయంలో వీటి ప్రస్తావన ఉంది. కానీ ఆ కాలంలో వీటి గురించి వివరణలు, అధ్యయనాలు లేవు. విజ్ఞాన శాస్త్రం అందుబాటులోకి వచ్చాక వీటి గురించి ఎన్నో విషయాలు వెలుగులోకి వచ్చాయి.వస్తున్నాయి.
ఇవి కూడా చూడండి

*పంచభూత క్షేత్రాలు
పంచ భూతాలు గురించి మన వేద శాస్త్ర లలో వివరించింది తత్వ సహితంగా కేవలం భౌతిక అర్థ సహితంగా కాదు

భూమి అంటే అన్ని ఘన పదార్థాలు భూ తత్వం కలిగి ఉన్నాయ్
జలం అంటే అన్ని ద్రవ పదార్థాలు జల తత్వం కలిగి ఉన్నాయ్
వాయు అంటే వాయు పదార్థాలు వాయు తత్వం కలిగి ఉన్నాయ్
అగ్ని అంటే ఉష్ణం
ఆకాశం అంటే ఎలక్ట్రో మాగ్నెటిక్ రెడిఏషన్

వర్గం:పంచ భూతములు
సప్త చిరంజీవులు

చిరజీవులు లేదా చిరంజీవులంటే చావులేనివారని అర్థం.
#అశ్వత్థామ: ద్రోణాచార్యుని కుమారుడు. కురుక్షేత్ర యుద్ధం తరువాత కౌరవ పక్షాన మిగిలిన అతి కొద్దిమందిలో ఇతనొకడు. నిద్రిస్తున్న ఉపపాండవులను గొంతుకలు కోసి చంఫాడు. ఆ కారణంగా, ఒళ్ళంతా వ్రణాలతో చావు లేకుండా చిరంజీవిగా జీవించమని శ్రీ కృష్ణుడు అతన్ని శపించాడు. ఈ శాపం మూడు వేల సంవత్సరాలు.
#బలి: ముల్లోకాలనూ జయించిన దానవ చక్రవర్తి. ప్రహ్లాదుని మనుమడు. విరోచనుని కుమారుడు. పౌరాణిక గాథల్లో మహా దాతలుగా ప్రసిద్ధికెక్కిన ఐదుగురు - బలి, కర్ణ, శిబి, రాజా సత్యవాది హరిశ్చంద్ర, ధధీచి - లలో ఒకడు. వామనావతారంలో వచ్చిన విష్ణుమూర్తి మూడడుగుల నేలను అతనినుండి దానంగా పొంది, రెండు అడుగులతో యావద్విశ్వాన్నీ ఆక్రమించి, మూడో అడుగు ఎక్కడ పెట్టమని అడగ్గా, తన తలను చూపించాడు. త్రివిక్రముడైన వామనుడు అతన్ని పాతళానికి తొక్కేసాడు.
#హనుమంతుడు: అత్యంత ప్రసిద్ధుడైన చిరంజీవి. బ్రహ్మచారి. రామకార్యం కోసం లంకకు లంఘించి, సీత జాడ కనుక్కున్న పరోపకారి. హనుమంతుడు చేసిన ఉపకారానికి రాముడిచ్చిన బహుమానం అత్మీయమైన కౌగిలింత. రాముణ్ణి తన గుండెలో దాచుకున్నవాడు, రాముడి గుండెలో ఒదిగిపోయినవాడు -హనుమంతుడు.
#విభీషణుడు: రావణాసురుని తమ్ముడు. అపహరించి తెచ్చిన సీతను తిరిగి రామునికి అప్పగించమని అన్నకు సలహా ఇచ్చాడు. ఆ తరువాత అన్నను వీడి, రాముని వద్ద శరణు పొందాడు. అతను చిరంజీవి కాదుగానీ దాదాపుగా చిరంజీవి. కల్పాంతము వరకూ చిరంజీవిగా ఉండే వరం పొందాడు.
#కృపుడు: కౌరవ పాండవుల కుల గురువు. ద్రోణుని బావమరది. కురుక్షేత్ర యుద్ధంలో బ్రతికి బట్టకట్టిన అతి కొద్ది కౌరవ పక్ష యోధుల్లో మేనల్లుడు అశ్వత్థామతో పాటు కృపుడు ఒకడు.
#పరశురాముడు: విష్ణుమూర్తి అవతారం. జమదగ్ని కొడుకు. తండ్రి ఆజ్ఞ మేరకు తల్లిని చంపి మళ్ళీ ఆమెను బతికించమని వరంగా కోరుకున్నవాడు. తన తండ్రిని క్షత్రియుడైన కార్తవీర్యార్జునుడు వధించినందుకు ప్రతిగా యావత్తు క్షత్రియ జాతిపై 21 మార్లు దండెత్తి వారిని వధించాడు.
#వ్యాసుడు: భారత, భాగవత గ్రంథాలను రచించాడు. భారత దేశంలో వివిధ భాషల్లో ఉన్న భారత భాగవత గ్రంథాలకు ఈతని రచనలే మూలం. వశిష్టుని మునిమనుమడు, శక్తి మహర్షి మనుమడు, పరాశరుని కుమారుడు. భీష్మునికి వరుసకు అన్న.

ఈ ఏడుగురు చిరంజీవులని పురాణాలు చెపుతున్నాయి. ఈ ఏడుగురితో పాటు మరొక చిరంజీవి యైన మార్కండేయుని కూడా కలిపి అష్ట చిరంజీవులని కూడా అంటారు. మార్కండేయుడు శివుని అనుగ్రహాన చిరంజీవి అయ్యాడు.

అశ్వత్థామా బలిర్వ్యాసో హనుమాంశ్చ విభీషణః ।

కృపః పరశురామశ్చ సప్త ఏతైః చిరంజీవినః ॥

సప్తైతాన్ సంస్మరేన్నిత్యం మార్కండేయమథాష్టమం ।

జీవేద్వర్షశ్శతమ్ సొపి సర్వవ్యాధి వివర్జిత ॥

శ్రీకృష్ణుని శాపము వలన అశ్వత్థాముడు వామనానుగ్రహమువలన బలిచక్రవర్తి లోకహితముకై వ్యాసుడు శ్రీరామభక్తితో హనుమంతుడు రామానుగ్రహమువలన విభీషణుడు విచిత్రజన్మము వలన కృపుడు ఉత్క్రుష్టతపోధనుడైన పరశురాముడు సప్తచిరంజీవులైరి । వీరికుత్తరమున శివానుగ్రహముచే కల్పంజయుడైన మార్కండేయుని ప్రతినిత్యం తలచుకొన్న సర్వవ్యాధి వివర్జితులై శతాయుష్మంతులౌతారని ఈ శ్లొకతాత్పర్యము॥
సప్తస్వరాలు

భారతీయ సంగీతంలో సప్తస్వరాలు : స, రి, గ, మ, ప, ద, ని. వీటిలో ఒక్కొక్కటి ఒక్కొక్క పక్షి కూత లేక జంతువు అరుపు నుంచి పుట్టినది.

'స ' షడ్జమము, 'రి ' రిషభం, 'గ ' గాంధారం, 'మ ' మధ్యమము, 'ప ' పంచమం, 'ద 'దైవతం, 'ని ' నిషాధం, అని సప్తస్వరాల పేర్లు. ఈ సప్త స్వరాలను అనేక రీతులు మేళవించడం వల్ల రాగాలు ఏర్పడతాయి. అయితే ఒక రాగంలో సప్త స్వరాలు తప్పని సరిగా ఉండాలన్న నియమం లేదు.

సాధారణంగా ఒక రాగంలో కనీసం ఐదు స్వరాలు ఉండాలన్న ఒక నియమం ఉంది. కానీ [మంగళంపల్లి బాలమురళీకృష్ణ] నాలుగు స్వరాలనే వినియోగించుకోని రాగాలను కూర్చారు.ఈ రాగాల కూర్పుతోనే భారతీయ సంగీతం, సంగీత ప్రపంచంలో తనదైన ప్రత్యకతను నిలుపుకోగల్గుతున్నదని పరిశీలకుల భావన. స్వరాలకు ఆధారం శృతులు., శృతి అంటే ధ్వని విశేషం.సంగీతానికి పనికి వచ్చే శృతులు 22. వీనికి సిద్ధ, ప్రభావతి, కాంత, సుప్రభ, శిఖ, దీప్తిమతి, ఉగ్ర, హలది, నివ్రి, ధీర, క్షాంతి, విభూతి, మాలని, చపల వంటి పేర్లున్నాయి. పాశ్ఛాత్య సంగీతంలో 12 శ్రుతులతో సంగీత ఉచ్చస్థితి (అష్టమ స్వరం) కి చేరుకోగా భారతీయ సంగీతంలో 22 శ్రుతులతో తారాస్థాయి చేరుకుంటుంది.

స = షడ్జమం (నెమలి క్రేంకారం)

రి = రిషభం (ఎద్దు రంకె)

గ = గాంధర్వం (మేక అరుపు)

మ = మధ్యమం (క్రౌంచపక్షి కూత)

ప = పంచమం (కోయిల కూత)

ద = దైవతం (గుర్రం సకిలింత)

ని = నిషాదం (ఏనుగు ఘీంకారం)

*ఆరోహణ: తక్కువ పౌనఃపున్యం ఉన్న స్వరం నుంచి ప్రారంభించి - ఎక్కువ పౌనఃపున్యం ఉన్న స్వరం దాకా పాడడం లేదా వాయించడం ఆరోహణ అవుతుంది. అనగా మధ్యమ స్థాయి షడ్జం నుండి తారా స్థాయి షడ్జం వరకు.
**ఉదా: స రి గా మ ప ద ని స.
*అవరోహణ: ఎక్కువ పౌనఃపున్యం ఉన్న స్వరం నుంచి ప్రారంభించి - తక్కువ పౌనఃపున్యం ఉన్న స్వరం దాకా పాడడం లేదా వాయించడం అవరోహణ అవుతుంది. అనగా తారా స్థాయి షడ్జం నుండి మధ్యమ స్థాయి షడ్జం వరకు.
**ఉదా: స ని ద ప మ గా రి స.
కర్ణాటక సంగీత స్వరాలు

కర్ణాటక సంగీతంలో రిషభం, గాంధారం, ధైవతం, నిషాదంలో మూడు, మధ్యమంలో రెండు, పంచమం, షడ్జంలో ఒక్కొక్కటి చొప్పున 16 స్వరాలు ఉన్నాయి.


As you can see above, Chathusruthi Rishabha and Shuddha Gandhara share the same pitch (3rd key/ position). Hence if C is chosen as Shadja, D would be both Chathusruthi Rishabha and Shuddha Gandhara. Hence they will not occur in same raga together. Similarly for two swaras each at notes 4, 10 and 11.
స్వరాల అర్ధ వివరణ

ప్రతి శుద్ధ స్వరం (i.e., స, రి, గ, మ, ప, ధ,, ని) సాంప్రదాయం ప్రకారం వివిధ జంతువుల కూతల నుండి ఆవిర్భవించినట్లు భావిస్తారు. కొన్నిటికి ఇతర అర్ధాలు కూడా ఉన్నాయి. ప్రతి స్వరం మన శరీరంలోని ఏడు చక్రాలతో సంధించబడ్డాయి. సప్తస్వరాలు అరోహణ పద్ధతిలో చక్రాలు కూడా అరోహణ లోనే చెప్పబడ్డాయి. కోమల స్వరాలు ఎడమవైపు చక్రాలతో (ఇడ, పింగళ, శుషుమ) సంధించబడితే శుద్ధ, తీవ్ర స్వరాలు కుడివైపు చక్రలతో అనుసంధానించబడ్డాయి. అందువలన ప్రతి రాగం దానికి అనుసంధించబడిన చక్రం ప్రకారం ప్రభావం చూపుతాయి.


వర్గం:సంగీతం
అష్టగురువులు

thumb|అష్ట గురువులలో ఒకరైన ఉపనయనం చేసిన గురుతు
వివిధ రకాలైన జ్ఞానాన్ని అందించే వారు గురువులు. ఆ గురువులు వారు అందించే జ్ఞానం ఆధారంగా ఎనిమిది రకాలుగా వర్గీకరించబడతారు.

అష్టగురువులు:
# అక్షరాభ్యాసం చేయించినవారు
# ఉపనయనంలో గాయత్రీ మంత్రము ఉపదేశించినవారు
# వేదాధ్యయనం చేయించినవారు
# శాస్త్రాభ్యాసం చేయించినవారు
# పురాణాదికాలను చెప్పినవారు
# శైవ, వైష్ణవ సంప్రదాయాలను బోధించినవారు
# టక్కుటమార గోకర్ణ ఇంద్రజాల మహేంద్రజాలాది విద్యలు నేర్పినవారు
# బ్రహ్మజ్ఞానాన్ని ఉపదేశించినవారు
వివిధ రకాల గురువులు

# బోధక గురువులు : శాస్త్రాన్ని యధాతధంగా చెప్పేవారు. ఏమాత్రము అనుభవ జ్ఞానం లేక, గ్రంథములో ఉన్న విషయాన్ని యదాతథంగా బోధించేవాడు. వీరు బోధక గురువులుగా వ్యవహరించబడతారు.
# వైదిక గురువులు : వేదార్ధంతో భగవంతుని వైపు దృష్టి మరల్చేవారు. అనగా వేదాలలోని వేదాంత భావములను వివరించువారు.
# ప్రసిద్ధ దేశికులు: ఫతిఫలాన్ని ఆశించకుండా ఆధ్యాత్మిక బోధనలు చేసే వారు.
# కామ్యక గురువులు: పుణ్యకార్యాల ద్వారా పుణ్యసంపాదన చేయించేవారు. పాప పుణ్య క్రియల వల్ల సంభవించే పాపపుణ్య ఫలితాల గూర్చి చెప్పేవారు.
# వాచక గురువు : యోగాతత్వాన్ని బోధించి ఆత్మతత్వాన్ని అనుభవింప చేసేవారు. అన్ని అంటి అంటకుండా ఉండే మార్గమనే వైరాగ్యమును తెలుపువాడు.
# సూచక గురువు : శమాది షట్కసంపత్తిని బోధించి ఇంద్రియ నిగ్రహం కలిగించే వారు. ఏకాగ్రతతో చూపు నిలిపి, కన్నులలో దర్శించే, విశ్వములోని కళలన్నీ ఏవిధంగా సాధమవుతాయో తెలిపే గురువులు.
# కారణ గురువు : జీవబ్రహ్మలకు ఐక్యతను బోధించేవారు. ఇహలోక, సంపద సుఖాలపై, మోహమును పోగొట్టి ముక్తి అనే సంపదను కైవసం చేగించగల గురువు.
# విహిత గురువు : సందేహాలను తీర్చి చిత్తశుద్ధి కలిగించి, ఆత్మయే సత్యమని దృఢమైన బోధ చేసేవారు. అంతు చిక్కని, అని నిగూఢమైన, సృష్టి తత్వాన్నిబోధించి విశ్వరూపుని దర్శింగు మార్గమును చూపించే గురువు. ఇతనిని విహితోపదేష్ట గురువు అనికూడా అంటారు.
మూలాలు
అష్టమహిషులు

alt=MadrasMus.JPG|thumb|రుక్మిణిదేవి
అష్టమహిషులు శ్రీకృష్ణుడి ఎనిమిది మంది భార్యలు: ఈ అష్ట మహిషులే కాక మిగిలిన పదహారు వేల వంద మంది కృష్ణుడి భార్యలకు కూడా ఆయన తన ప్రేమను పంచగలగటం, దానిని వారు పోటీపడి స్వీకరించటం చాలా గొప్ప విషయం.
అష్ట భార్యలు

;1. రుక్మిణి
రుక్మిణీదేవి సందేశాన్ని అందకొని స్వయంవర సమయంలో ఎత్తుకొచ్చి వివాహం చేసుకొన్నాడు. అన్యాయంగా, బలవంతంగా లాక్కువెళ్ళి పెళ్ళి చేసుకొన్నాడని శిశుపాలుడు ఆరోపించాడు. ప్రేమవివాహం.
;2. సత్యభామ
సత్రాజిత్తు కుమార్తె. ఈమె భూదేవి అవతారం. గోదాదేవి సత్యభామ అవతారం అని అంటారు.
;3. జాంబవతి
జాంబవంతుడిని 28 రోజుల యుధ్ధంలో ఓడించి, జాంబవతిని చేపడతాడు శ్రీకృష్ణుడు. వీణా విద్వాంసురాలు.
;4. మిత్రవింద
ఆమె కోరిక మేరకే బహిరంగంగా స్వయం వరానికొచ్చి అందులోనే ఇతర రాజకుమారులందరినీ ఓడించి చేపట్టాడు.
;5. భద్రాదేవి
మేనత్త కేకయ దేశపు రాజు భార్య అయిన శృతకీర్తి కుమార్తె . పెద్దలందరి ముందు పెళ్ళాడాడు.
;6. నాగ్నజితి
కోసల దేశాధిపతియైన నాగ్నజిత్తు కుమార్తె. కృష్ణుడు ఏడు రూపాలను ధరించి ఏడు ఎద్దులను ఒక్కొక్క గుద్దు గుద్ది లొంగదీసుకుని వాటిని తాళ్ళతో బంధించి పెళ్ళి చేసుకున్నాడు.
;7. కాళింది
పెద్దలందరి ముందు పెళ్ళాడాడు.
;8. లక్షణ
మద్ర దేశపు రాజకుమారి. మత్స్యయంత్ర పరీక్ష. స్వయంవరంలో యంత్రాన్ని పడగొట్టి లక్షణను చేపట్టాడు.
అష్టమహిషుల సంతానం

శ్రీకృష్ణుడికి రుక్మిణి, సత్యభామ తదితర అష్ఠ మహిషులు, పదహారు వేల వంద మంది భార్యలు ఉన్నారు. కృష్ణుడికి ఆ భార్యల వల్ల కలిగిన సంతానం ఎంత? భార్యలందరితోనూ ఆయనకు ఒక్కొక్కరి వల్ల పదేసి మంది పిల్లలు పుట్టారు.

* రుక్మిణి వల్ల కృష్ణుడికి ప్రద్యుమ్నుడు, చారుదేష్ణుడు, సుదేష్ణుడు, చారుదేహుడు, సుబారుడు, చారుగుప్తుడు, భద్రచారుడు, చారుచంద్రుడు, విచారుడు, చారుడు అనే బిడ్డలు కలిగారు.
* కృష్ణుడికి సత్యభామ వల్ల భానుడు, సుభానుడు, స్వర్భానుడు, ప్రభానుడు, భానుమంతుడు, చంద్రభానుడు, బృహద్భానుడు, అతిభానుడు, శ్రీభానుడు, ప్రతిభానుడు అనే బిడ్డలు కలిగారు.
* జాంబవతీ శ్రీకృష్ణులకు సాంబుడు, సుమిత్రుడు, పురజిత్తు, శతజిత్తు, సహస్రజిత్తు, విజయుడు, చిత్రకేతుడు, వసుమంతుడు, ద్రవిడుడు, క్రతువు అనే సంతానం కలిగింది. జాంబవతికి కలిగిన ఈ బిడ్డలంటే కృష్ణుడికి ప్రత్యేకమైన ప్రేమ ఉండేది.
* నాగ్నజితి, కృష్ణులకు వీరుడు, చంద్రుడు, అశ్వసేనుడు, చిత్రగుడు, వేగవంతుడు, వృషుడు, లముడు, శంకుడు, వసుడు, కుంతి అనే పిల్లలు కలిగారు.
* కృష్ణుడికి కాళింది వల్ల శ్రుతుడు, కవి, వృషుడు, వీరుడు, సుబాహుడు, భద్రుడు, శాంతి, దర్శుడు, పూర్ణమానుడు, శోమకుడు అనే కుమారులు జన్మించారు.
* లక్షణకు, శ్రీకృష్ణుడికి ప్రఘోషుడు, గాత్రవంతుడు, సింహుడు, బలుడు, ప్రబలుడు, ఊర్ధ్వగుడు, మహాశక్తి, సహుడు, ఓజుడు, అపరాజితుడు అనే సంతానం కలిగింది.
* మిత్రవింద, కృష్ణులకు వృకుడు, హర్షుడు, అనిలుడు, గృద్ధుడు, వర్ధనుడు, అన్నాదుడు, మహాశుడు, పావనుడు, వహ్ని, క్షుధి అనే పుత్రులు పుట్టారు.
* కృష్ణుడికి భద్రాదేవి అనే భార్య వల్ల సంగ్రామజిత్తు, బృహత్సేనుడు, శూరుడు, ప్రహరణుడు, అరిజిత్తు, జయుడు, సుభద్రుడు, వాముడు, ఆయువు, సత్యకుడు అనే పిల్లలు పుట్టారు.
మూలాలు
యితర లింకులు

వర్గం:భాగవతము